
Valmieras novada pašvaldība

VALMIERAS NOVADA IZGLĪTĪBAS PĀRVALDE
DIENESTA VIESNĪCA

Reģistrācijas Nr.LV90000043403, juridiskā adrese Lāčplēša iela 2, Valmiera, LV-4201

Iestādes adrese: Ausekļa iela 25B, Valmiera, LV-4201

 Tālrunis 29158538, e-pasts: vip@valmierasnovads.lv, www.valmierasnovads.lv

Izdoti saskaņā ar Latvijas Republikas Ministru

 padomes 1993.gada 26.aprīļa lēmumu Nr.212

 “Par dienesta viesnīcu lietošanas noteikumiem” 

un 2000.gada 11.aprīļa

Ministru kabineta noteikumiem Nr.137 

“Higiēnas prasības dienesta viesnīcām”

Dienesta viesnīcas Ausekļa ielā 25B 

telpu lietošanas un iekšējās kārtības noteikumi 

I. Vispārīgie noteikumi

1. Dienesta viesnīcas (turpmāk – DV) telpu lietošanas un iekšējās kārtības noteikumi (turpmāk – Noteikumi) nosaka DV dzīvojamo telpu un koplietošanas telpu, kā arī teritorijas izmantošanas kārtību, īrnieku, viņu viesu un DV administrācijas tiesības, pienākumus un atbildību.   

2. DV īrnieks šo noteikumu izpratnē  ir skolu izglītojamie, augstas klases sportisti, fiziskas vai juridiskas personas, kas īrē telpas uz mācību gadu, vienu vai vairākām diennaktīm (turpmāk – Īrnieki).

II. Īres līguma noslēgšanas un īrnieku iemitināšanas kārtība

3. DV  īres līgumu slēdz pilngadīgs Īrnieks vai nepilngadīga izglītojamā likumiskais pārstāvis. 

4. DV skolotājs pirmajā ierašanās dienā iepazīstina Īrniekus ar šiem Noteikumiem, DV ēkas evakuācijas plānu, ugunsdrošību un elektrodrošību.

5. DV skolotājs, administrators vai vadītājs ierāda Īrniekam dzīvojamās telpas un iepazīstina ar koplietošanas telpām.  
6. DV Īrniekiem koplietošanā tiek nodotas šādas telpas un tajās esošais inventārs: gaiteņi, virtuves, dušas telpas, WC, veļas mazgāšanas telpa un mācību telpa.

7. DV durvis ir slēgtas no plkst. 22:30 līdz plkst.7:00.

8. Istabu atslēgas atrodas pie DV administratora. Atslēgas tiek izsniegtas Īrniekam ierodoties DV, izejot no tās, Īrnieks atslēgas nodod administratoram.  Administrācija neatbild par Īrnieku personīgajām mantām.
9. Īrnieki DV pēc plkst. 22:30 tiek ielaisti tikai ar rakstiskām (vecāku/aizbildņu, skolas kontaktpersonas, klases audzinātāja, pulciņu vadītāju, trenera utt.) atļaujām.

10. Par velosipēdu novietošanu un glabāšanu DV telpās un iestādes teritorijā, DV administrācija neuzņemas materiālo atbildību.

11. Viesi ir tiesīgi apmeklēt DV un uzturēties istabā laika posmā no plkst.16:00 līdz 20:00. Viesim ierodoties DV (drīkst uzturēties iestādes atpūtas zonā pirmā stāva foajē), obligāti jāpiesakās pie DV administratora, uzrādot personu apliecinošu dokumentu ar fotogrāfiju. Īrnieks atbildīgs par sava viesa uzvedību.  Par DV viesi uzskatāms DV dzīvojošs Īrnieks, kuram aizliegts pēc plkst. 20:00 atrasties citu īrnieku istabiņās.

12. DV administrators reģistrē viesus žurnālā, fiksējot tā vārdu, uzvārdu un Īrnieka vārdu, uzvārdu, pie kura viesis ieradies, apmeklējuma datumu un laiku.

13. Kārtību un tīrību dzīvojamās istabās pārbauda DV skolotājs, administrators un DV vadītājs.

14. Naktsmiers no plkst. 23:00 līdz plkst. 6:00. No plkst. 23:00 Īrniekiem jāatrodas savās istabās. Ja tiek konstatēts, ka Īrnieks neatrodas DV, par to tiek informētas skolas kontaktpersonas un Īrnieka vecāki/aizbildņi. 

III. Īrnieka pienākumi

15. DV Īrniekiem ir šādi pienākumi:

15.1. ievērot Latvijas Republikā pastāvošās tiesību normas, līgumsaistības, Noteikumus, ugunsdrošības noteikumus;

15.2. ievērot vispārpieņemtos ētikas un morāles normas, tikumības principus attiecībā uz citiem īrniekiem, DV darbiniekiem;

15.3. saudzīgi izturēties pret DV telpām, komunikācijām, inventāru, teritoriju;

15.4. iekštelpās uzturēties iekštelpām paredzētos apavos;
15.5. taupīgi izmantot elektroenerģiju, ūdeni, siltumenerģiju;

15.6. ievērot DV izvietotajās norādēs sniegto informāciju;

15.7. katru dienu veikt istabu uzkopšanu;
15.8. istabu un istabu priekštelpu ar virtuves zonu mitro uzkopšanu veikt – otrdienās, ceturtdienās;
15.9. regulāri iznest atkritumus (atkritumu maisiņus nodrošina DV);

15.10. izmantot personīgo gultas veļu: sega, spilvens, spilvendrāna, palags un virspalags (izņemot augstas klases sportistus) un personīgās higiēnas līdzekļus;

15.11. Ievērot personīgo higiēnu un savlaicīgi, ne retāk kā 1 reizi desmit dienās, nomainīt gultas veļu;

15.12. telpas uzturēt sakārtotas (saklātas gultas, apģērbam jāatrodas skapjos vai uz pakaramajiem, atstāt sakārtotu rakstāmgaldu);
15.13. ēdienu gatavot tikai virtuvē līdz plkst. 22:30. Virtuves tiek slēgtas plkst. 23:00;

15.14. ievērot tīrību un kārtību virtuvēs, elektriskās plītis izmantot atbilstoši ekspluatācijas noteikumiem, pēc ēdiena gatavošanas sakopt virtuvi un plītis;
15.15. pēc mazgāšanās sakopt dušas telpas (atvērtas līdz plkst. 22:30);
15.16. mazgāt un žāvēt veļu tikai tam speciāli iekārtotā telpā (līdz plkst. 23.00), veļas mašīnās nedrīkst mazgāt gultas veļu, virsdrēbes un apavus;

15.17. ielaist istabiņā DV darbiniekus, pašvaldības policijas u.c. darbiniekus, lai veiktu materiālo vērtību inventarizāciju, veiktu ierīču labošanu, to tehniskā stāvokļa pārbaudi, kā arī kontroli par šo Noteikumu ievērošanu;
15.18. rakstiski informēt DV darbiniekus, ja naktsmiera laikā neatradīsies DV;
15.19. naktsmiera laikā ievērot klusumu;

15.20. nodrošina, ka netiek nodarīti zaudējumi citiem nojumes izmantotājiem un viņu velo transporta līdzekļiem.

16. Īrniekam un viņa viesim aizliegts:

16.1. pieslēgt istabās papildus elektriskās apsildīšanas, kā arī sadzīves tehnikas iekārtas (ūdens sildītājus, gludekļus, tosterus, mikroviļņu krāsns, ledusskapjus, TV monitorus u.c.);

16.2. patvaļīgi pārveidot elektropievadus un labot elektroierīces;

16.3. žāvēt veļu uz apkures radiatoriem;
16.4. gatavot ēdienu un glabāt pārtikas produktus un virtuves traukus (katlus, pannas, u.c.) dzīvojamās istabās;
16.5. dušas telpās uzturēties ielas apavos;
16.6. patvaļīgi pārvietot inventāru istabiņās un uz citām telpām bez DV vadītāja saskaņošanas.
16.7. līmēt uz istabiņu sienām un inventāra attēlus, plakātus;
16.8. patvaļīgi piestiprināt pie sienām plauktus un citus priekšmetus;
16.9. aizliegts atpūtas zonā (1.-5.stāva foajē) gulēt uz mīkstajām mēbelēm, lietot pārtikas produktus un dzērienus;
16.10   nodot citai personai elektronisko ( piekļuves kontroles) karti;

16.11. smēķēt DV telpās un teritorijā, tai skaitā elektroniskās smēķēšanas ierīces, tabakas karsēšanas ierīces, bezdūmu tabakas izstrādājumus, nikotīna spilventiņus  un ūdens pīpi;
16.12. DV un tās teritorijā atrasties, ienest, lietot un izplatīt alkoholiskos dzērienus (t.sk. alu), narkotiskās,   psihotropās, toksiskās u.c. apreibinošās vielas;
16.13. ar savu izturēšanos traucēt citus istabas biedrus mācīties un atpūsties, kā arī citus īrniekus;

16.14. naktsmiera laikā spēlēt mūzikas instrumentus, atskaņot audio ierakstus, klausīties radio vai citas ierīces, ja tas var traucēt vai apgrūtināt citus īrniekus. Pārējā diennakts laikā īrnieka radītais troksnis nedrīkst traucēt citus īrniekus un DV administrāciju;

16.15. patvaļīgi pārvākties uz citu telpu;

16.16. turēt savas personīgās mantas koplietošanas telpās;

16.17. novietot uz ārējām palodzēm priekšmetus vai izkārt tos pa logu;

16.18. DV ievest un turēt dzīvniekus;

17. izrakstoties no DV:
17.1.  nodot īrējamo telpu un tajā esošās materiālās vērtības;
17.2. dzīvojamo telpu sakārtot, iztīrīt no savām mantām drēbju skapi, ledusskapi, virtuves skapīšus;
17.3. par ilgstošu prombūtni (vairāk par vienu mēnesi) rakstiska iesnieguma veidā jāinformē DV vadītāju.

IV. Īrnieka tiesības

18. DV īrniekiem ir tiesības:

18.1. izmantot lietošanā nodotās dzīvojamās telpas, koplietošanas telpas un iekārtas tām paredzētajiem mērķiem;

18.2. izmantot DV materiālās vērtības, ko pret parakstu izsniedz DV vadītājs;

18.3. brīvi izteikt un aizstāvēt savas domas un uzskatus, neaizskarot citu personu cieņu un godu, paust savu attieksmi pret DV darba organizāciju un izteikt priekšlikumus DV dzīves apstākļu uzlabošanai;

18.4. uz drošu un netraucētu atpūtu savā istabiņā.

V. Drošības jautājumi

19. Evakuācijas plāni ir izvietoti visu stāvu gaiteņos un katrā istabiņā.

20. Pirmās medicīniskās palīdzības aptieciņa atrodas DV pirmajā stāvā pie dežuranta.

21. DV gaiteņos un teritorijā tiek veikta videonovērošana, uz ko norāda informatīvās zīmes.

22. Ja ir aizdomas par narkotisko, psihotropo vai citu apreibinošu vielu lietošanu, glabāšanu, izplatīšanu vai pamudināšanu tās lietot, Īrnieks nekavējoties informē DV skolotāju, dežurantu vai vadītāju.

23. Alkoholisko dzērienu lietošanas gadījumā, DV darbinieki ir tiesīgi izsaukt policiju alkohola, narkotisko, psihotropo vai toksisko vielu ietekmes konstatēšanai, nepieciešamības gadījumā, administratīvā akta sastādīšanai.

24. Īrnieki Operatīvo dienestu var izsaukt patstāvīgi vai ar DV darbinieku palīdzību.

25. Lai nodrošinātu Noteikumu ievērošanas uzraudzību, var tikt pieaicināti Valmieras novada pašvaldības policijas pārstāvji. 

VI. Atbildība 

26. Īrnieks atbild par nodarītajiem zaudējumiem, kas radušies īres līguma neizpildes vai nepienācīgas izpildes dēļ.

27. Īrnieks atbild par savas un savu viesu rīcības dēļ nodarītajiem zaudējumiem DV, citiem īrniekiem un personām.

28. Par huligānismu, smēķēšanu un alkoholisko dzērienu lietošanu DV var saņemt sodu atbilstoši Administratīvās atbildības likumam un citiem spēkā esošiem normatīviem.  

29. Iekārtu vai inventāra bojāšanas gadījumā, veikt tā remontu vai samaksāt sodu divkāršā apmērā no iekārtas vai inventāra vērtības.

30. Par DV Noteikumu neievērošanu var piemērot šādus disciplinārus sodus:

30.1. mutisks DV skolotāja, dežuranta vai DV vadītāja aizrādījums;

30.2. rakstiska piezīme, rakstisks rājiens vai lēmums par atskaitīšanu no DV,  pārkāpumu izskata izglītības iestāžu atbalsta personāls noteiktā kārtībā.

30.3. 16.12.punkta pārkāpšanas gadījumā atskaita no Dienesta viesnīcas uz 12 kalendārajiem mēnešiem.

VII. Personas datu apstrāde

31. Personas datu apstrāde DV viesnīcā notiek ar mērķi organizēt un administrēt viesnīcas darbu, izpildīt normatīvo aktu prasības, noslēgt un izpildīt noslēgtos īres un citus ar tiem saistītus līgumus. 

32. Īrniekam attiecībā uz saviem personas datiem ir Valmieras novada pašvaldības Privātuma politikā noteiktās datu subjekta tiesības.

Dienesta viesnīcas tālrunis (dežurants): +371 20223367; 

Dienesta viesnīcas vadītājs +371 29158538

